هر بیر پروسِس و یا حادثه‌نین اینکیشافینین اساسینی ضدیتلرین وحدتی و موباریزه‌سی تشکیل ائدیر. بۇ مۆعاصیر طبیتشوناسلیغا دا عایید مسئله‌دیر. اوندا دا بیر-بیرینه ضد اوْلان و عئینی زامان‌دا وحدت تشکیل ائدن ایکی ایستیقامت سجیوی‌دیر. بۇ ایستیقامتلردن بیری توسعه پروسسئ‌سین‌ده‌کی آنالیتیک‌لیگی، دیگری ایسه سینتئتیک‌لیگی تمثیل ائدیر. آنالیتیک ایستیقامت‌ده یئنی علم ساحه‌لری، یئنی قانون اویغونلوقلار کشف اوْلونور. بونلارین آراشدیرما هدفی محدودلاشیر و خصوصی علمی مِتودلاردان ایستیفاده ائدیلیر.